|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/474** |
|  | **(protokols Nr. 16; 32.p.)** |

**Par nekustamo īpašumu Lejasciema pagastā ar nosaukumiem “Pumpuri prim” un “Upes mala” nosacīto cenu apstiprināšanu**

Gulbenes novada pašvaldības dome 2024.gada 25.jūlijā pieņēma lēmumu Nr. GND/2024/419 “Par nekustamo īpašumu maiņu” (protokols Nr. 15, 46.p.), ar kuru nolēma nodot atsavināšanai Gulbenes novada pašvaldībai piederošo nekustamo īpašumu Lejasciema pagastā ar nosaukumu “Pumpuri prim”, kadastra numuru 5064 012 0410, apmainot to pret **[…]**, piederošo nekustamo īpašumu Lejasciema pagastā ar nosaukumu “Upes mala”, kadastra numurs 5064 012 0499, un uzdeva Gulbenes novada pašvaldības īpašuma novērtēšanas un izsoļu komisijai organizēt minēto nekustamo īpašumu novērtēšanu un nosacīto cenu noteikšanu un iesniegt apstiprināšanai Gulbenes novada pašvaldības domes sēdē.

Atbilstoši sertificēta vērtētāja – sabiedrības ar ierobežotu atbildību “DZIETI”, reģistrācijas Nr.42403010964, juridiskā adrese: Zemnieku iela 5, Rēzekne, LV–4601, sastādītajai atskaitei (saņemta 2023.gada 18.augustā un reģistrēta ar Nr. GND/4.18/23/2248-D) par nekustamā īpašuma Lejasciema pagastā ar nosaukumu “Pumpuri prim”, kadastra numuru 5064 012 0410, tirgus vērtību, saskaņā ar 2023.gada 9.augusta slēdzienu Reģ.Nr. M – 23/56, tirgus vērtība ir 2600 EUR (divi tūkstoši seši simti *euro*).

Atbilstoši sertificēta vērtētāja – sabiedrības ar ierobežotu atbildību “DZIETI”, reģistrācijas Nr.42403010964, juridiskā adrese: Zemnieku iela 5, Rēzekne, LV–4601, sastādītajai atskaitei (saņemta 2023.gada 15.augustā un reģistrēta ar Nr. GND/4.18/23/2249-D) par Lejasciema pagastā ar nosaukumu “Upes mala”, kadastra numurs 5064 012 0499, tirgus vērtību, saskaņā ar 2023.gada 9.augusta slēdzienu Reģ.Nr. M – 23/52, tirgus vērtība ir 2200 EUR (divi tūkstoši divi simti *euro*).

Maināmo nekustamo īpašumu nosacīto cenu starpība ir 400 EUR (četri simti *euro*), kas nepārsniedz 20 procentus. Augstākā nosacītā cena ir noteikta Gulbenes novada pašvaldībai piederošajam nekustamajam īpašumam Lejasciema pagastā ar nosaukumu “Pumpuri prim”, kadastra numuru 5064 012 0410.

Publiskas personas mantas atsavināšanas likuma 3.panta pirmās daļas 3.punkts nosaka, ka publiskas personas nekustamo un kustamo mantu var atsavināt apmainot pret citu mantu, 38.panta pirmā daļa nosaka, ka publiskas personas nekustamo īpašumu var mainīt pret līdzvērtīgu nekustamo īpašumu, kas nepieciešams publiskas personas funkciju izpildes nodrošināšanai, 38.panta otrā daļa nosaka, ka publiskas personas maināmo nekustamo īpašumu un līdzvērtīgu citas personas nekustamo īpašumu novērtē šajā likumā noteiktajā kārtībā un nosaka tā nosacīto cenu ([8.pants](https://likumi.lv/ta/id/68490#p8)), 38.panta trešā daļa nosaka, ka maināmo nekustamo īpašumu nosacīto cenu starpība nedrīkst pārsniegt 20 procentus, un šo starpību sedz naudā.

Saskaņā ar Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 1. un 3.punktu publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu un manta iegūstama īpašumā vai lietošanā par izdevīgāko cenu.

Ņemot vērā Gulbenes novada pašvaldības Īpašuma novērtēšanas un izsoļu komisijas 2024.gada 8.augusta sēdes lēmumu “Par nekustamo īpašumu Lejasciema pagastā ar nosaukumiem “Pumpuri prim” un “Upes mala” nosacītās cenas noteikšanu”, protokols Nr. GND/2.7.2/24/19 (11.§), un pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta pirmās daļas 3.punktu, 38.panta pirmo, otro un trešo daļu, Publiskas personas finanšu līdzekļu un mantas izšķērdēšanas novēršanas likuma 3.panta 1. un 3.punktu, Publisko iepirkumu likuma 3.panta pirmās daļas 1.punktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav , Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldībai piederošā nekustamā īpašuma Lejasciema pagastā ar nosaukumu “Pumpuri prim”, kadastra numuru 5064 012 0410, kas sastāv no zemes vienības ar kadastra apzīmējumu 50640120410 ar platību 0,8741 ha, t.sk. uz tās esošās mežaudzes ar platību 0,3212 ha, nosacīto cenu 2600 EUR (divi tūkstoši seši simti *euro*).
2. APSTIPRINĀT **[…]**, piederošā nekustamā īpašuma Lejasciema pagastā ar nosaukumu “Upes mala”, kadastra numurs 5064 012 0499, kas sastāv no zemes vienības ar kadastra apzīmējumu 50640120170 ar platību 0,604 ha, t.sk. uz tās esošās mežaudzes ar platību 0,14 ha, nosacīto cenu 2200 EUR (divi tūkstoši divi simti *euro*).
3. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1. un 2.punktā minēto nekustamo īpašumu maiņu.
4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis